section_heading: Prije Drugog svjetskog rata
paragraph_text: Tvrtka je osnovana kao Asahi Kogaku Goshi Kaisha u studenom 1919. godine u Toshimi, predgrađu Tokya. U početku se tvrtka bavila proizvodnjom naočala, da bi se 1938. preimenovala u Asahi Optical Co., Ltd. U to doba tvrtka je već proizvodila leće za kamere i kinoprojektore. Za vrijeme drugog svjetskog rata tvrtka je svoju proizvodnju posvetila vojnim optičkim instrumentima. Nakon završtke rata tvrtka je zatvorena da bi se obnovila 1948. godine. Tvrtka se vratila svom starom poslu proizvodnje dvogleda i objektiva za fotoaparate za tvrtke koje će kasnije biti poznate kao Konica i Minolta.